

**Алматы облысында "Таңбалы" мемлекеттiк тарихи-мәдени және табиғи қорық мұражайы" мемлекеттiк мекемесiн құру туралы**

Қазақстан Республикасы Үкіметінің 2003 жылғы 14 қазандағы N 1052 қаулысы

      Алматы облысы Жамбыл ауданының Таңбалы шатқалындағы бiрегей археологиялық кешендi және петроглифтердi сақтау мақсатында Қазақстан Республикасының Үкiметi қаулы етеді:

      1. Алматы облысы Жамбыл ауданының Таңбалы шатқалында жалпы алаңы 3,8 мың гектар Қазақстан Республикасы Мәдениет министрлiгiнiң "Таңбалы" мемлекеттiк тарихи-мәдени және табиғи қорық мұражайы" мемлекеттiк мекемесi (бұдан әрi - Мекеме) құрылсын.

      2. Қазақстан Республикасының Мәдениет министрлігі заңнамада белгiленген тәртіппен:

      1) Мекеменiң Жарғысын бекiтсiн және оның әдiлет органдарында тiркелуiн қамтамасыз етсiн;

      2) осы қаулыдан туындайтын өзге де шараларды қабылдасын.

      3. Алматы облысының әкiмiне Қопа станциясынан Қарабастау ауылына дейiнгi жолды және Таңбалы кешенiне апаратын жолды күрделi жөндеуден өткiзу, сондай-ақ, Мекеменi кесiп өтетiн жол учаскесiн ауыстыру, оның аумағын тұрғын және шаруашылық құрылыстарының қалдықтарынан тазарту мәселелерiн қарастыру және шешу ұсынылсын.

      4. Мекеменi қаржыландыру Қазақстан Республикасының Мәдениет министрлiгiне республикалық бюджетте көзделген қаражат есебiнен және шегiнде жүзеге асырылады деп белгiленсiн.

      5. <\*>

*Ескерту. 5-тармақтың күші жойылды - ҚР Үкіметінің 2004.06.01. N 604*

 қаулысымен
.

      6. Осы қаулы қол қойылған күнiнен бастап күшiне енеді.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК